**Referat fra medlemsmøte i Jarlsberg Rotary Klubb 13.08.2025**

Fremmøte : 18 medlemmer og 2 gjester. Fremmøteprosent: 39%

Dagens klubbmøte var årets sportslige evenement med petanque i messeområdet.

I strålende sensommervær ble det som vanlig en fredelig og hyggelig dyst med absolutt konkurranseinstinkt hos de fleste. Alt foregikk som alltid med velvillig og stødig veiledning av Tom Gjermundsen og Erik Brunsell fra Tønsbergs Turnforening.

Referenten begrenser seg til å nevne hvem som gikk seirende ut av tre runder etter som oppsummering av den videre rekkefølge ble noe uoversiktlig etter hvert.

Det som var klinkende klart var at det seirende lag besto av Thore Sande og Trond Aas som vant alle sine tre kamper.

Rolf Ivar hadde ordnet med en gedigen seierspokal i gull til begge vinnerne, og i tillegg hadde han ordnet med kaffe og småkaker til deltakerne.

En flott kveld i det beste sommervær.

Per Aas

Sekretær